ta' KARMENU VASSALLO META OMMI KELLHA LILI Meta ommi kellha lili, qalu, donnha kellha Re. Meta nxtrajt mis-Suq tal-Ħajja bilkemm swejt ħaqq kikkra te. IN-NATURA U MEĠIBITHA MIEGĦI In-Natura, għalkemm ħaqritni u tgħakkisni damet żmien, hena għallmitni nsib f'dar hemmi, ħila fl-għawġ, fil-mewt għajxien. BIEX BIRT FTIT Għerf u Ġmiel u Saħħa għalija baqgħu ħolma. Biex kbirt ftit u t-triq qbadt ta' Sebħ il-Għana rajt u doqt Kalvarju ġdid. META GĦAMMDUNI Karmnu, Ġwanni, Kola, Ġlormu, Nerik, Peppi u Pietru Pawl ingħatawli meta għammduni: nista' nżul minn Triq id-Dawl2 TAGĦLIM OMMI Ommi kienet mara tajba, għad li mara bħall-oħrajn: nara għallmitni b'għajnejn ruħi — kont tarbija tad-dirgħajn. KRISTU FI ĊKUNITI Minn ċkuniti 'l Kristu Sidna, kif f'xi santa kont naraH, mill-bnedmin l-oħra kont nagħżlU: b'Alla nżżommU u naduraH. JIEN U L-QAMAR Jien ma kontx xi fula f'qargħa: tfal oħrajn aktarx ħolmuh dak li b'qasba twila 'l-qamar minn fuq bejt setgħu jilħquh. JIEN U L-AGĦSAFAR Bħala tifel lill-agħsafar kont inħobbhom maqbudin. Meta kbirt, ħabbejthom ħielsa: għax kont raġel, sirt ħanin. BIR-RIĠEL U L-ĠWINĦAJN Għad li nasal kont bil-mixi, biex nitgħallem kont intir. Dehbi ssaffa b'nar il-Faqar: ħieles kont u ħsibtni rsir. ĠISEM U RUĦ Dak li fija jħobb il-ġisem, dak li fija tħobb ir-ruħ jien żewwiġthom. Ma' li jinten stajt inbewwes dak li jfuħ2 ĠESU LIL BINT IBNI Lil bint ibni fi ċkunitha b'fomm nannuha jgħid Ġesu: 'Għad li mqarba, int l-għaxqa tiegħi għax ma tafx ħażen x'inhu''. XEWQAT IN-NANNU Jgħid in-nannu lil bint ibnu: ''Jalla tikber u tixjieħl Iżda mbagħ'd teżor ċkunitek għalxejn tfittxu jew tibkih'. KIEKU HU KIEN JIEN… Li kien Alla ħanin daqsi kif inqis il-ħniena jien, ħlejjaq sħaħ li l-qtil għajxienhom kienu jibqgħu fil-ħolqien2 BLUHA TA' MOĦĦ MITBUQ Ti Ta' kull meta ħbatt nindaħal f'dak li għamel Dak ta' Fuq, rajt tassew kemm kont belhieni — moħħ għajjien fid-dlam mitbuq. KLIEM MOSE Milli rajt b'tiġrib f'għomri, kollu minnu kliem Mosċ: 'Alla kollox sewwa ħalaql' Boloh dawk li jgħidu: Le. KIF INĦOBB 'L ALLA JIEN Jekk ma nħobbx lil Alla sewwa jew mhux wisq, inħobbU ftit: ismU u sebħU fuq ilsieni, għad li nidneb ta' sikwit. X'NAFU U X'MA NAFUX L-Ewwel Jien: Jien Alla Sideki' Dan smajnieh, nafuh ilkoll. Ma nafux kemm bnedmin fostna sfaw bla jedd allat ukoll. ĦNIENA U ĦAQQ FIL-MU' Fil-kbir Alla, Alla ta' dejjem, ħniena u ħaqq jimxu id f'id: għax Missier, jaf ikun artab; għax ta' ħaqq, iebes ħadid.